《金坑峡》
明代·李达

悬崖阻客途，山灵为分擘。中藏石洞深，欲穿黑如漆。

把火照其石，崎岖始得出。溪凉透我衣，云水湿我膝。

当此泬寥天，众籁妙无匹。蝉蜕尘埃外，顿觉形骸逸。

坐啸凤声长，何人隐蓬荜？良觌无由展，荣卫谁与悉？

矫首烟霞姿，惭非松乔质。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。